Kolanda maloba ma lieut. Mwalushayi ezalaki na misala mya pillonage tobobeti ba bombes mingi basalaki na Mwalika.
Ata soda moko te ya ba FARDC akufi, ebakisi lieut. Anthony Mwalushayi.
ADF ezali lingomba lya batomboki ba kala ba Ouganda kasi emikotisa na lingomba Etat islamique mpe ezwa bato bawuta mboka mingi mpo na kobunda etumba ya djihad na ntina ya koluka kotia bokonzi ya ba musulmane na RDC.
O’mokolo mwa yambo ya mposo, lingomba Etat islamique esakolaki ete ebomaki basoda mingi ya ba FARDC na Ituri nsima na bitumba, kolanda Agence ya sango AMAQ to SITE.
Bayi lingomba Etat islamique batiaki bilili mpe bililingi mingi na ba réseaux sociaux mpe basakoli ete Basoda ya mapinga bakufi.
"Basoda bakimaki na nzamba eye bayebi malamu te mpe mingi bakufi na kolemba mpe nzala," elobaki lingomba Etat Islamique eye elakisami elongi na ba ADF na RDC.
Yango esalami ntango "commission Défense et sécurité" to misala mya Bobateli mpe Bokengi ya Assemblée nationale ya RDC mizali koluka koyeba soki état de siège etiama na est ekomi wapi.
Bakeli mibeko babakisa mpo na mbala ya mitano mikolo mitano na état de siège kasi basengangi koyeba soki yango ekomi wapi.
Nzoka nde bayi ba mouvements citoyens mingi mingi nayi LUCHA basengi ete état de siège esukisama mpo bobomi bozali kokoba.
Kasi molebeli ya mampinga ayanolaki ete bato bazali kosenga suka ya état de siège ezali baye bazali na boyokani na batomboki mpo mampinga mazali kobeta bato.
lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn